24/02/2011 | Administración LocalMunicipal
Cabana de Bergantiños
Notificación sobre expediente declaración de caducidade licenza de obras solicitada por Novoa y Porteiro, SL

De conformidade co establecido no artigo 59.5 da Ley 30/1992, de 26 de novembro, de réxime xurídico das administracións públicas e do procedemento administrativo común, e dado que téndose intentada a notificación no último domicilio coñecido a mesma resultou infructuosa, publícase para que sirva de notificación ó interesado a Resolución de Alcaldía 39/2011, de 31 de xaneiro, co seguinte contido: “Con data oito de novembro de dous mil sete, a Xunta de Goberno Local acordou conceder licencia urbanística de obra maior (expediente 411/2007) solicitada por Novoa&Porteiro S. L (R. E. 2232/2007, de vintesete de xullo) para a construcción de vintecatro vivendas e garaxes en Neaño (Polígono 40, parcelas 409 a 414). No citado acordo establecíase un prazo máximo de inicio das obras de seis meses e un prazo máximo de execución das obras de tres anos a contar ambos a partir do seguinte ó da notificación do acordo, sen que pudiesen estar paralizadas máis de seis meses. Con data 10 de decembro de 2009 emítese informe por parte do arquitecto municipal no que se afirma que, tras a pertinente visita de comprobación realizada o mesmo día dez de decembro, as obras para as que se solicitara licencia municipal non se iniciaran. Con data 15 de decembro de 2009, mediante providencia da Alcaldía, acordouse a iniciación de expediente de declaración de caducidade da licencia urbanística, concedéndose un prazo de 10 días ó interesado para que puidera alegar o que se estimase oportuno no trámite de audiencia. Intentada a notificación a Cristin Gavriluta Najat Porteiro, S. L. da iniciación do expediente de declaración da caducidade da licencia urbanística, a mesma resultou infructuosa, polo que que procedeu a practicar a notificación ó interesado por medio da publicación no Boletín Oficial da Provincia da Coruña do día 31 de decembro de 2009. Visto que durante o prazo de 10 días concedido non se presentou alegación algunha, tal e como consta no certificado expedido polo Secretario do Concello de data 27 de xaneiro de 2011, e examinada a documentación do expediente, de conformidade co establecido no artigo 61.1. o) da Lei 5/1997, de 22 de xullo, de Administración Local de Galicia, e no artigo 21.1q) da Lei 7/1985, de 2 de abril, reguladora das Bases do Réxime Local, RESOLVO: PRIMEIRO: declarar a caducidade da licencia urbanística do expediente 411/2007 concedida a favor de Novoa&Porteiro, S. L. e a extinción dos seus efectos por incumprimento do prazo máximo de inicio estipulado na propia licencia. SEGUNDO: advertir que, unha vez notificada a declaración de caducidade da licencia, para comezar ou rematar os actos deuso do solo para o que foi concedida, será preciso solicitar e obter unha nova licencia urbanística. En tanto a mesma non sexa obtida, non poderán realizarse máis obras que as estrictamente necesarias para garantir a seguridade das persoas e dos bens, e o valor do xa realizado, previa autorización, en todo caso, do Concello. TERCEIRO: Ó non ter ingresado a cuota correspondente ó Imposto sobre Construccións, Instalacións o Obras, que ascendía a 19.382,09 € (dezanove mil trescentos ochenta e dous euros con nove céntimos de euro), non procede devolución algunha. Procederase a realizar igualmente as operacións contables que resulten precisas para a anulación dos asentos ós que a citada liquidación dera lugar. CUARTO: Notificar a presente resolución ó interesado ós efectos oportunos. Mándao e asínao o Alcalde-Presidente don José Muíño Domínguez na casa do concello de Cabana de Bergantiños, o trinta e un de xaneiro de dous mil once, diante de min, o Secretario, que dou fe e certifico. Asdo.: O Alcalde: José Muíño Domínguez. O Secretario: Federico Suárez Cancelo.” Indícase que contra a presente resolución que pon fin á vía administrativa, poderá optar, consonte ó disposto no artigo 116.1 da Lei 30/1992, do 26 de noviembro, do réxime xurídico das Administracións Públicas e do procedemento administrativo común, por: A.-Interpoñer recurso potestativo de reposición ante a Alcaldía-Presidencia dentro do prazo dun mes contado dende o día seguinte ó da presente notificación, advertíndolle que, segundo o establecido no artigo 116.2 da Lei 30/1992, do 26 de novembro, do réxime xurídico das Administracións Públicas e do procedemento administrativo común, non poderá interpoñer recurso contencioso-administrativo ata que sexa resolto expresamente ou se producira a desestimación presunta do recurso de reposición interposto. E consonte ó disposto nos parágrafos 1 e 4 do artigo 46 da Lei 29/1998, do 13 de xullo, reguladora da xurisdicción contencioso-administrativa, o prazo para interpoñer o devandito recurso contencioso administrativo será de dous meses dende o día seguinte ó da presente notificación se a resolución do recurso potestativo de reposición fora expresa e seis meses a partir do día seguinte ó da presente notificación se non fose expresa a resolución do recurso potestativo de reposición. B.-Interpoñer directamente recurso contencioso-administrativo ante os órganos do orde xurisdiccional contencioso-administrativo que correspondan, consonte ó disposto nos artigos 8, 10 e 13 da Lei 29/1998, do 13 de xullo, reguladora da xurisdicción contencioso-administrativa, no prazo de DOUS MESES contados dende o día seguinte a presente notificación, de conformidade co establecido no artigo 46 da devandita Lei. II.-Non obstante, e se o considera convinte, poderá exercitar calquera outro recurso que estime pertinente. Cabana de Bergantiños, a 17 de febreiro de 2011 O ALCALDE José Muíño Domínguez